TGCI พุ่ง 9.14% ลุ้นขายที่ดินให้ญี่ปุ่น 1.5 พันลบ. หนุนกำไรปีนี้โตกระโดด
TGCI พุ่ง 9.14% วอลุ่มแตะ 119 ลบ. ลุ้นขายที่ดินให้ญี่ปุ่น 1.5พันลบ. หนุนกำไรปีนี้โตกระโดด
22 เม.ย. 2558

ผู้สื่อข่าวรายงานว่า ราคาหุ้นบริษัท ไทย-เยอรมัน เซรามิค อินดัสทรี่ จำกัด (มหาชน) หรือ TGCI ณ เวลา 15.27 น. ราคาอยู่ที่ 4.06 บาท บวก 0.34 บาท หรือ 9.14% สูงสุดที่ 4.20 บาท ต่ำสุดที่ 3.76 บาท มูลค่าซื้อขายที่ 119.01 ล้านบาท ขณะที่ดัชนีตลาดหุ้นไทยโดยรวมบวก 0.69%
บล.คันทรี่ กรุ๊ป ระบุในบทวิเคราะห์ (22 เม.ย.) ว่า TGCI ประเด็นที่มองคือข่าวเกี่ยวกับเรื่องการได้พันธมิตรเข้ามาร่วมธุรกิจ และมีโอกาสที่จะทำให้บริษัทเพิ่มยอดขาย รวมทั้งการส่งออกดีขึ้นอย่างน่าสนใจ ประกอบกับในปีที่ผ่านมาผลกำไรอยู่ในระดับสวยงามจากการขายอสังหาริมทรัพย์เพื่อการลงทุน 170 ล้านบาท และธุรกิจปกติก็มีกำไรกว่า 100 ล้านบาท ค่า PE ของหุ้นจึงถือว่าต่ำกว่าบริษัทในกลุ่มเดียวกัน
อีกทั้งเป็นประเด็นร้อน คือเรื่องของการขายที่ดินบริษัทมูลค่าราว 1.5 พันล้านบาทให้ญี่ปุ่น ซึ่งหากเกิดขึ้นจริงและบันทึกกำไรลงในครึ่งแรกจะทำให้ผลประกอบการปี 58 เติบโตก้าวกระโดด คาดว่าปีนี้น่าจะเห็นกำไรเฉียด 600 ล้านบาท ราคาเป้าหมาย PE 15 เท่า ต่ำกว่ากลุ่มที่อยู่ที่ 20 เท่า จะได้เป้า 6.20 บาท เห็นอาการหุ้นตอบรับแรงแบบนี้เก็งกำไรตามน้ำ แนวต้าน 4.40 บาท